สะพรึง! IIF ประกาศหนี้ทั่วโลกพุ่งทำสถิติสูงสุดใหม่ แตะ 247 ล้านล้านดอลลาร์
สะพรึง! IIF ประกาศหนี้ทั่วโลกพุ่งทำสถิติสูงสุดใหม่ แตะ 247 ล้านล้านดอลลาร์
12 ก.ค. 2561

สถาบันการเงินระหว่างประเทศ (IIF) ระบุว่า ตัวเลขหนี้ทั่วโลกพุ่งแตะระดับ 247 ล้านล้านดอลลาร์ในช่วงไตรมาสแรกของปีนี้ ซึ่งเป็นระดับสูงสุดเป็นประวัติการณ์ ทั้งนี้จากจำนวนตัวเลขหนี้ดังกล่าว ตัวเลขหนี้นอกภาคการเงินอยู่ที่ระดับ 186 ล้านล้านดอลลาร์
โดยตัวเลขหนี้ต่อ GDP อยู่ที่ระดับสูงกว่า 318% และเป็นการปรับตัวขึ้นรายไตรมาสครั้งแรกในรอบ 2 ปี ตัวเลขหนี้ที่พุ่งขึ้นดังกล่าวเป็นหนึ่งในปัจจัยที่สร้างความวิตกต่อนักลงทุน นอกเหนือจากการปรับขึ้นอัตราดอกเบี้ยของธนาคารกลางสหรัฐและการทำสงครามการค้าระหว่างสหรัฐและประเทศคู่ค้า